
„Nu e astfel nici o mirare dacă şi astăzi poporul cel mai bogat în Ardeal sunt 
Sașii. În gospodăriile admirabile ale ţăranilor sași, în averile instituţii lor lor 
e truda şi sunt lacrimile a sute de generaţii româneşti exploatate mai rău decât 

niște cete de robi. ” (Vasile Stoica, „Suferințele din Ardeal” ) 


Cât de mult ne-au iubit saşii de-a lungul 
zbuciumatei istorii a Transilvaniei? Ne spune 
scriitorul Vasile Stoica (1882-1253), un 
mare patriot român din Avrig (Sibiu), un 


intelectual ardelean care a fugit din imperiul 


austro-ungar ca să lupte cu arma în mână 
alături de frații români pentru Marea Unire, 
fiind şi rănit pe Front. După terminarea 
Războiului de Reîntregire Naţională, Vasile 
Stoica a devenit diplomat român în SUA, 
ambasador în diverse ţări şi în final a murit în 
temnițele comuniste, în 27 iulie 19532 la 
Jilava. Aceasta a fost răsplata pentru o viaţă 
întregă dedicată României, astfel a fost 
răsplătit acest mare patriot, din păcate prea 
puţin cunoscut. A fost ucis în țara lui de către 
evreii bolșevici veniţi pe tancurile sovietice, 
după ce mai fusese condamnat la moarte în 
contumacie de alți duşmani ai românilor, în 
data de 1 noiembrie 1917 printr-o sentință 
a Curţii Marţiale din Clujul austro-ungar 
pentru trecerea Carpaţilor la inamic şi 
publicarea lucrării „Suferințele din Ardeal” 
(1216), carte din care vă invităm să citiți 


capitolul „Noi şi saşii”. 


Noi și saşii 


Oricât am fi de optimişti şi-am tăgădui progresele 
ungurizării, lucrul acesta e totuşi adevărat şi ne 
ameninţă tot mai năvalnic. Deocamdată nu e în 
primejdie de ungurizare în centrul Ardealului sau în 
ținuturile unde Românii locuiesc în mase compacte, ci la 
margini şi în Secuime, unde talazurile ungurismului în 
fiecare clipă rup câte o bucată din litoralul nostru. Dar va 
veni vremea când şi în centru vom fi aşa de slabi, încât 
vom putea fi doborâţi. Să ne gândim cu toată 
seriozitatea la această primejdie căci e cu mult mai 
grozavă, decum ne-am închipuit-o vreodată. Dacă se va 
continua aşa, în 40-50 de ani puterile noastre sunt sleite, 
iar noi suntem înfrânți şi nimiciţi fără milă. şi când 
Ardealul românesc va fi înfrânt şi ajuns în mâna unui 
neam hrăpăreţ şi pătimaş cum sunt Ungurii, ştie 
Dumnezeu ce se va alege şi de restul neamului nostru. 
Sunt aşa de negre aceste vedenii, încât nici nu îndrăznim 
să ne gândim la ele! Doborârea stăpânirii ungureşti e 
mântuirea noastră. 


Afară de Unguri am avut în întreg trecutul nostru, cum 
avem şi astăzi, un duşman tot aşa de ireductibil şi care 
tot aşa de mult ar dori nimicirea noastră: poporul 
săsesc. 


S-a spus în atâtea rânduri că acesta e un popor cult că 
ne-a voit totdeauna binele că a contribuit la mişcarea 
noastră culturală, iar unii bărbaţi de-ai noştri când 
vorbeau de Saşi, stăteau aproape să-şi ridice pălăria. În 
realitate însă, neamul acesta pe cât de mic, pe atât de 
răutăcios, a ajutat tot aşa de puţin dezvoltarea noastră, 
precum au ajutat-o Ungurii. Saşii niciodată nu şi-au 
bătut capul cu altceva decât cu stoarcerea cât se poate 
de nemiloasă a neamului românesc încăput pe mâna 
lor. 


Colonişti aduşi din Germania în veacul XII şi XIII, Saşii 
fură aşezaţi în ţinuturile pe care le ocupă astăzi, 
dându-li-se întru toate aceleaşi libertăţi pe care le aveau 
Românii şi punându-li-se la îndemână de către regele 
Andrei II în 1224 câmpuri şi păduri, pe care aveau să le 
întrebuinţeze deopotrivă cu locuitorii băştinaşi Români. 
Aceste ţinuturi fură numite „Fundus Regius”, „Pământul 
crăiesc”. 


Având norocul ca din partea regilor unguri să li se 
asigure rând pe rând tot soiul de privilegii, se întăriră, 
încât nu se mai putea face nimic în Ardeal fără dânşii. 
Organizaţia lor autonomă fu garantată de toţi regii care 
urmară după Andrei Il. Ajunseră un adevărat stat în stat, 
conducându-se după propriile lor hotărâri. În fruntea lor 
aveau un,„conte al Saşilor”, „comes Saxonum”, care 
n-avea să se supună locţiitorului regal, voievodului 
ardelean, ci numai regelui. El avea să conducă şedinţele 


şi să îngrijească de îndeplinirea hotărârilor „sfatului 
naţional”, ale aşa numitei „Universităţi”, în care 
reprezentanţii tuturor ținuturilor săseşti  chibzuiau 
ocârmuirea norodului lor. 


Dregătorii şi preoţii saşi nu erau supuşi nici unei 
autorităţi regale: aveau să se supună numai 
„Universităţii” şi dispoziţiilor slujbaşilor ei. La dietele 
ţării îşi trimiteau reprezentanţi de al căror cuvânt 
trebuia să se ţină seama totdeauna. 


Stăpâni astfel încă de la aşezarea lor pe o organizaţie 
puternică, autonomă, sprijiniți cu mari scutinţe de 
către regi, nimiciră pas de pas libertăţile Românilor cu 
care erau egali la început, puseră mâna pe pământul şi 
pădurile noastre şi ne aduseră pe noi, locuitorii 
băştinaşi ai ţării, într-o adevărată robie faţă de 
dânşii. Pământurile pe care ei nu erau decât musafiri, 
ajunseră încetul cu încetul adevărata lor proprietate. 


Când în veacul XIII şi XIV se organizează secuimea 
privilegiată, şi apoi răzbate în Ardeal boierimea 
ungurească, Saşii îndată le întind mâna ca împreună să 
poată stăpâni mai trainic norodul românesc al satelor. 
În 1437, împreună cu Ungurii şi Secuii formează 
celebra „Uniune a celor trei naţiuni”, al cărei scop clar 
era înăbuşirea noastră. Noi ajunserăm şi în pământul 
săsesc adevăraţi iobagi ca şi în ţinuturile nemeşilor 
unguri. E adevărat că nu slujeam unor boieri, dar în 


schimb îndeplineam pe seama comunelor, oraşelor şi 
slujbaşilor saşi aceleaşi servicii ca şi iobagii. 


Când după 1526 în Ungaria izbucni războiul celor doi 
regi, Ferdinand şi loan Zapolya, în care interveni şi Petru 
Vodă Rareş bătând pe Ferdinand lângă Feldioara în 1529, 
puterea Saşilor crescu şi mai mult. Fiecare dintre rivali 
voia să şi-i câştige, şi astfel se supralicitară în dărnicie. 
lar întărirea Saşilor noi o simţeam mai dureros. 
Comunele săseşti şi slujbaşii autonomiei lor urmau cea 
mai nemiloasă stoarcere a satelor noastre de pe 
pământul administrat de dânşii. În vreme ce toți 
locuitorii Ardealului dădeau dijimă numai preoţilor lor, 
Românii din pământul săsesc trebuiau să dea dijmele 
totdeauna preoţilor săseşti. Dacă un sat era curat 
românesc, deci nu era preot săsesc în localitate, 
Românii aveau să dea această a zecea parte din 
agoniseala lor preotului săsesc din satul cel mai 
apropiat. Ba au mers şi mai departe. Unor sate 
româneşti le-au fost impuse tot felul de dări, pe care 
aveau să le încaseze satele săseşti, în frumosul sat 
românesc Poiana, de lângă Sibiu, toţi tinerii români, 
când se căsătoreau, trebuiau să plătească o anumită 
taxă comunei săseşti Dobărca din apropiere. Şi aceasta 
din cele mai vechi vremuri până la 1789. 


Satele româneşti aveau să dea tot felul de muncitori 
pentru clădiri în oraşele săseşti, pentru canalizări, 
pentru ridicări de şosele, aveau să dea servitori gratuiţi 


tuturor slujbaşilor saşi. Unele sate până la 1848 fură 
silite să trimită câte un om de serviciu la bucătăria 
primarului oraşului Sibiu. Cărăuşiile pe seama oraşelor 
săseşti aveau să fie făcute tot de Români, şi fireşte fără 
nici o răsplată. Principii ardeleni având mare nevoie de 
sprijinul bănesc al Saşilor, lăsară totul la hatârul lor. 


Pe la 1540 Saşii începură şi la noi o activitate de a ne 
cuceri la luteranism. În 1544 tipăriră în Sibiu un 
catechism pe care îl introduseră chiar cu forţa în 
comunele româneşti şi în mahalalele oraşelor. 
Sprijiniră şi tipăriturile lui Coresi. 


Când însă dieta de la 1550 recunoscu deplină libertate 
legii luterane, deci o libertate pe care noi Românii 
ortodocşi până atunci nu o aveam, Saşii îşi deteră 
seama că luteranizarea noastră e o primejdie pentru 
dânşii: punea mâna pe nişte drepturi care ne-ar fi 
sprijinit întrucâtva dezvoltarea şi nu ne-ar mai fi lăsat 
să fim exploataţi de dumnealor. Deci nu numai că 
încetează orice activitate de convertire în satele 
noastre de pe pământul lor, ci se năzuiesc să împiedice 
şi lăţirea calvinismului în aceste sate. Pentru ei era cu 
mult mai avantajos să rămânem aşa, ortodocşi 
prigoniţi de stat şi fără putinţa de a ne înălța câtuşi de 
puţin capetele, decât să ne convertim la protestantism, 
să ni se îngăduie şi nouă oarecari uşurări şi să începem 
a ne simţi şi noi oameni. 


Hotărârile Saşilor, aduse pentru exploatarea noastră, 
care încă în veacul XVI alcatuiam marea majoritate a 
locuitorilor din pământul  crăiesc, devin tot mai 
drastice. În 1582 oraşul Sibiu interzice Românilor până şi 
pescuitul în râuri. Şi aceasta fiindcă unii dintre meseriaşii 
sibieni făceau sport din pescuit. 


În veacul XVII în jurul Sibiului se aduce hotărârea 
că „dacă vreun Valach din Poplaca cojeşte un copac 
făcându-l să se usuce, va fi spânzurat de creanga 
copacului; dacă vinovatul nu poate fi prins, comuna 
Poplaca are să dea alt Valach ca să fie spânzurat în 
locul lui”. 


Tot atunci Saşii din ţinutul Făgăraşului decid: „Dacă 
turma vreunui Valach trece în imaş oprit şi Valachul se 
împotriveşte cu arma (băâta!), la dovada martorilor... 
acest Valach va fi pedepsit cu moartea. Cu moartea va 
fi pedepsit şi acela care va da foc sau ameninţă să dea 
foc... Dacă vinovatul a fost slugă şi a fugit, în locul lui 
va fi omorât Valachul la care slujia”. 


Cele mai multe hotărâri le aduc cu gândul de a îmbogăţi 
pe preoţii şi ţăranii saşi şi de a umili şi sărăci pe bieţii 
Români ca astfel să-i stăpânească mai uşor. În 28 
August 1679 sfatul oraşului Braşov aduce următoarea 
hotărâre: „Dacă în comuna Râşnov moare un Valach şi 
nu are copii, pământurile şi averea lui vor fi moştenite 
nu de neamuri, ci de cel mai apropiat Sas din 


vecinătate. Acelaş lucru are să se întâmple şi dacă 
mortul are copii, însă copii sunt căsătoriţi în alt sat, 
precum şi atunci, când se poate dovedi că pământurile 
părintelui mort au fost odinioară săseşti”. 


Fireşte, Sasul din vecinătate totdeauna putea dovedi cu 
martori că pământurile mortului n-au fost româneşti. 


La sfârşitul veacului XVII locuitorii din Răşinari se plâng 
câtre comisarii imperiali dezvăluindu-le toate mişeliile 
pe care le-au săvârşit Saşii din Sibiu, luându-le cu forţa 
câmpurile, pădurile şi supunându-i la tot felul de sarcini 
şi batjocuri: 


„Noi satul Răşinari, această plânsoare aducem înaintea 
Măriilor Voastre, precum a fost hotarul noastru până 
unde zic „Vadul Muchii” apoi s-au sculat domnii din Sibiu 
şi ni l-au luatpână unde se chiamă de câtre cetate 
„Livada Bulgărilor”, şi din sus „Livada Tănaciului” şi au 
facut pace faţă fiind domnii 100 de bărbaţi; şi când au 
făcut acea aşezare şi legătură a fost leatul 1631 Martie 
13 zile. Şi noi satul Răşinari ne-am ţinut de legătură şi 
de pacea care s-a făcut atuncea, iară domnii Sibiului nu 
s-au ţinut de legătură şi de pace, ce ne-au stricat întâiu 
scaunul de lege care au fost, judecând 40 de bătrâni 
juraţi la judecată de moarte şi au mânat călăraşi în 
pădure şi au tăiat furcile de le-au coborât jos. Şi după 
aceea s-au pus domnii a stăpâni pădurea în silă şi au zis 
domnii de la Sibiu către dregătorii noştri: De acum 


înainte să bage porcii în pădure numai domnii şi 40 de 
bătrâni şi popii şi morarii; iar noi ne având nici o putere 
am căutat să-i lăsăm. 


lar după aceea, fiind judeţ mare Frank, şi Sacs lanăş 
„bulgăr” (consilier al oraşului) ne-au oprit să mai bage 
Românii din Răşinari porc în pădure şi ne-au luat lunca 
de fân şi un ştiuc de luncă din sus de către moară... şi pe 
alt ştiuc de hotar plătim cu bani, luând acestea toate în 
silă împreună cu morile şi au oprit pe tot omul să nu mai 
aducă cârciumă în Răşinari, fără numai domnul bulgăr... 
al lui vin să se vânză... 


După aceea, când a fost judeţ mare domnul Taici, acesta 
a făcut de au luat de lao stână un caş şi un berbece, 
apoi au luat doi caşi şi doi berbeci de la toată stâna; şi a 
fost toată vremea aşa. După aceea fiind judet mare 
domnul Bosner şi bulgăr domnul Ţikelea, au lăsat acei 
doi caşi şi acei doi berbeci de la toată stâna şi au cerut 
bani de la toate stânile, care făcea suma peste tot 
fiorinţi 230; şi cerând bani noi n-am voit să dăm, ştiind 
că sunt ai noştri munţii de moşie. Apoi văzând domnii că 
nu dăm banii, ne-au prins şi ne-au bătut şi au mânat pe 
domnul Abraham şi pe domnul Rităr şi domn Lunard, 
care este judeţ la Miercurea, şi pe domn vaşerbirăul care 
este acum — fiind atunci hodnogi — şi au prins pe Bucur 
Hămbăşan, fiind deregătoriu, şi pe Manlu Roman şi pe 
Bucur Ihora şi pe Aliman Băncilă şi pe Coman Răspop şi 
pe Bucur Scumpie; şi prin- zându-i au zis către 


Hămbăşanu: unde-i judele? El a răspuns: nu ştiu — că 
judele fugise de frică; şi pe acei oameni pe care-i 
prinsese, i-a băgat în temniţă, bătându-i cât le-a fost 
voia; şi i-au ţinut prinşi 17 zile şi până n-au dat banii 
munţilor, nu i-au slobozit de acolo; şi la un om au băgat 
călăraşii calul în casă şi i-au dat fân pe masă şi nu l-au 
scos din casă până n-o plătit tot”. 


Volniciile acestea sunt apoi tot mai necruțătoare, cu cât 
Saşii se simt mai ocrotiţi de ocârmuire. 


După 1690, când în Ardeal se înstăpânesc definitiv 
Habsburgii şi dau mare atenţie poporului săsesc 
privilegiat, siluirile ajung aproape de necrezut. Satele 
româneşti sunt stoarse de bani. Ţăranii chinuiţi, 
exploataţi. Mulţi se gândesc la fugă, încât jupanii saşi 
hotărăsc să ardă pe rug orice român care vrea să treacă 
graniţa. 


În multe locuri Saşii dornici de a pune mâna pe 
pământurile româneşti alungă cu armata pe Români 
din satele lor. 


În 1751 izgonesc astfel pe toţi Românii din cercul 
Nocrichului. Bieţii oameni rămân pe drumuri în miezul 
iernii. 


Habsburgii, gândindu-se la o colonizare a Ardealului cu 
Nemţi din Carintia şi Stiria, trimit în Ardeal în 1754 pe 
consilierul Seeberg; iar acesta face toate pregătirile 
necesare. Alege satele, unde ar fi bine să fie colonizați 
Nemţii, şi îndeamnă pe Saşi, să-i izgonească pe Români 
de acolo. Saşii îndată alungă pe Românii din Slimnic, 
Șura Mică şi Vurpăr, aproape de Sibiu, nimicindu-le 
întreaga gospodărie. 


În multe ţinuturi abuzurile au dat naştere unor 
adevărate revolte. Românii din Valea Rodnei în acelaşi 
an 1754 bătură pe slujbaşii saşi şi se răzvrătiră împotriva 
administraţiei lor. lar cu 4 ani mai târziu se plâng cu 
multă durere împărătesei Maria Terezia că Saşii calcă în 
picioare toate drepturile dumnezeeşti şi omeneşti, cer 
dijme şi dări peste dări, cer bani după fiecare vită, zicând 
că pădurile şi câmpurile sunt ale lor, apoi măresc 
necontenit sumele acestor dări. „Dacă le place, ori avem 
ori nu avem de lucru, trebue să plecăm la vânat, căci 
altfel ne prind şi ne bat... dacă nu poţi plăti, te prind, te 
leagă, te închid, ridică în toate satele furci de spânzurat, 
iţi leagă pietre de picioare şi te batjocoresc şi chinuiesc, 
până ce dai banii... lau atâta de la noi, cât nu putem da, 
şi nu vor să ne dea niciodată chitante de cât am dat, ci 
mai vin comisarii, care ne arată răvaşurile unde putem 
vedea că am dat mai mult decât se cuvenia; iar dacă îi 
rugăm să ne dea înapoi banii ce i-am dat pe deasupra, ei 
râd şi spun: vi-i plăteşte crâiasa!”. 


Şi asupririle şi izgonirile Românilor din satele lor 
continuă şi mai departe. În 26 Aprilie 1776 oraşul Sibiu 
hotăreşte alungarea Românilor din comunele Şura 
Mare, Hamba, Slimnic, Vurpăr, Noul Săsesc, Caşolţ, 
Guşteriţa, Bradu şi Roşia Săsească. Cu câteva zile mai 
târziu bieţii Români din aceste sate sunt cu toţii 
muritori de foame pe drumuri, iar gospodăria lor 
ajunge pe mâini săseşti. Se făcură plânsori la ocârmuire, 
se făcură anchete şi în sfârşit trebui să intervină însuşi 
guvernatorul, baronul Brukenthal şi să declare că: satele 
curat româneşti au la pământ şi păduri aceleaşi libertăţi 
ca şi cele săseşti; de asemenea aceleaşi libertăţi le au şi 
Românii care trăiesc în unele comune împreună cu Saşii; 
toţi Românii de pe pământul săsesc sunt pe deplin liberi 
de a-şi organiza gospodării şi de a-şi face clădiri, după 
bunul lor plac. 


Cu toate acestea Românii nu se mai putură întoarce la 
vetrele lor decât abia târziu câtre 1800, când fireşte nu 
mai erau în viaţă decât vreo câţiva dintre cei izgoniți. 


Nu e astfel nici o mirare dacă şi astăzi poporul cel mai 
bogat în Ardeal sunt Saşii. În gospodăriile admirabile 
ale ţăranilor saşi, în averile instituţiilor lor e truda şi 
sunt lacrimile a sute de generaţii româneşti exploatate 
mai rău decât nişte cete de robi. 


Când în 1792 Românii înaintează împăratului cererea 
lor „Supplex Libellus Valachorum” şi în dieta de la Cluj e 


vorba despre Români, Saşii declară cu toată tăria că pe 
teritoriul regesc Românii nu sunt băştinaşi, ci sunt 
veniţi din ţările vecine că niciodată n-au avut nici un 
drept, şi că deci e nemaipomenită îndrăzneală din 
partea lor să ceară ceea ce nu li se cuvine. 


În sfaturile oraşelor săseşti şi mai ales în şedinţele 
„Universităţii” cu toţii ţipară că orice concesiune li s-ar 
face Românilor e o primejdie pentru Saşi. Înaintară apoi 
o mulţime de memorii împăratului, ba scoaseră şi 
broşuri în Viena ca să combată cererile noastre. Şi 
năzuinţa lor izbuti: Românii din ţinuturile săseşti şi după 
revoluţia franceză rămaseră în aceeaşi stare umilită în 
care erau până atunci. 


Când în 1837 episcopul Moga înaintează dietei din Sibiu 
un memoriu cerând o uşurare pe seama Românilor din 
pământul săsesc, Saşii nici nu vor să audă de cererile lor, 
ci aruncă la coş memoriul. În 1842 însă cererea se repetă 
cu şi mai mare stăruinţă fiind înaintată nu numai de 
episcopul Moga, ci şi de colegul său unit, episcopul 
Lemenyi, care afirmau cu mare tărie drepturile 
Românilor uzurpate de Saşi. „S-ar părea că vrem să 
împrumutăm soarelui lumină, dacă ne-am apuca să 
dovedim pe larg dreptul egal al Românilor cu Saşii” — zic 
episcopii în memoriul lor. Dieta însă e surdă şi de astă 
dată. 


Nici nu putea fi altfel. Ungurii câştigaseră tot mai multă 
putere, iar Saşii, după vechiul lor obicei căutau să se 
dea cu cel tare. Până ce curtea de la Viena ţinea în frâu 
pe Unguri, Saşii erau alături de dânsa. După 1830 însă, 
când Ungurii începură să se ridice impetuos împotriva 
Vienei, Saşii trecură de partea acestora. Între ei se 
născu o legătură strânsă, frăţească, al cărei scop în 
mare parte era asuprirea noastră. 


Anul 1848 aducând egala îndreptăţite a popoarelor, 
„Universitatea” săsească, nemaiavând încotro, se în 
voieşte şi ea ca în sfaturile comunale să fie primiţi şi 
Români, de asemenea ca diferite comune să sprijinească 
pe preoţii români şi admite ca şi copiii Românilor să 
poată intra la meserii, dar numai „când vor fi împlinite 
toate condiţiile de cari atârnă primirea ucenicilor şi 
indreptăţirea de a putea fi meseriaş“. lar condiţiile fiind 
stabilite de dânşii, era firesc că Românii niciodată nu 
corespundeau celor ce li se cereau. Ridicarea unei clase 
de industriaşi români trebuia înăbuşită, deoarece ar fi 
fost în paguba industriaşilor Saşi. 


Când în preajma dietei din Mai 1848 se discuta în toate 
părţile chestia unirii Ardealului cu Ungaria, iar Românii 
în adunarea de la Blaj se rostiseră împotriva ei, Saşii 
ținură şi ei o întrunire, se înţeleseră să admită unirea şi 
în şedinţele dietei din 29 Mai votară cu toţii alături de 
Unguri. Îndată ce însă armatele împărăteşti începură să 
pătrundă în Ungaria, Saşii părăsiră cu toţii pe Unguri, se 


declarară credincioşi împăratului şi rămaseră sub 
aripile ocrotitoare ale generalului Puchner, 
înrolându-se vreo câţiva inşi în oştire. În vreme ce noi 
alcătuiserăm legiuni întregi şi  susțineam lupte 
înverşunate pe Mureş şi în Munţii Apuseni, Saşii 
stăteau frumos pe la casele lor, fără să ştie măcar ce e 
războiul. lar drept răsplată pentru această minunată 
credință săsească, împăratul după înfrângerea 
Ungurilor, întări din nou toate privilegiile pe care le 
avuseră înainte de 1848 şi umplu toate slujbele înalte 
cu dânşii. Fruntaşii noştri în aceeaşi vreme erau 
arestaţi şi bătuţi. 


Când după războiul cu Italia, în 1859, Viena se simţea 
slăbită şi căuta o împăcare cu Ungurii, Saşii văzură că de 
aici încolo viitorul va fi iarăşi al Ungurilor. Căutară deci 
să se apropie de ei. Văzuseră că pentru privilegiați în 
Ardeal românismul e o primejdie şi de aceea se năzuiră 
acum să alcătuiască din nou vechea alinanță împotriva 
noastră. 


În 1860 la serbările săseşti din Bistriţa invitară pe toţi 
fruntaşii Ungurilor ardeleni, pe conții Teleki, Bethlen, 
Eszterhâzy, Bânffy, Miko, ba veni şi fostul ministru, 
baronul losif Eotvos. Saşii îi primiră cu mare alai, cu 
avântate discursuri de înfrățire. Seara aranjară un bal la 
care se juca „ciardaş” şi vals deopotrivă, ţinură şi unii şi 
alţii toasturi, sărbătorind împăcarea ungaro-săsească şi 
închinând pentru o frăţească bună înţelegere în viitor. 


Urmările acestei înfrăţiri aveam să le simţim tot noi. În 
1867 se făcu împăcarea între Viena şi Unguri şi de 
atunci încoace Saşii deveniră vrednici ucenici ai 
ocârmuitorilor ţării. Pe toate terenurile căutară să 
înăbuşe mişcările noastre în ţinuturile unde locuiam 
împreună cu dânşii. Cu toţii erau credincioşi dorințelor 
lui M. Schenker, care scria pe faţă că datoria Saşilor în 
viitor e să meargă mână în mână cu Maghiarii. 


Dacă ar fi fost cu putinţă, ar fi adus din nou zilele din 
veacul XVII. Primind însă şi ei unirea cu Ungaria şi 
păstrându-se legea pentru egala îndreptăţire votată în 
1848, îşi pierdură şi ei viaţa lor autonomă. În 1876 
„Universitatea” lor, care până atunci era un corp politic, 
un mare sfat naţional, din care făceau parte toţi fruntașii 
oraşelor şi instituţiilor săseşti, se tansformă total. 
Pădurile şi moşiile ce le stăteau la îndemână alcătuiesc 
un fond, din care au să susţină şcoli şi biserici în fostul 
„pământ crăiesc”. Deci din veniturile lor sunt datori să 
contribuie şi la susţinerea şcolilor şi bisericilor româneşti. 
„Universitatea” are să chivernisiască aceste averi şi să 
îngrijească de o împărţire echitabilă a ajutoarelor. 


De la 1876 încoace politica lor s-a legat apoi tot mai 
strâns de politica ungurească, încetează de a mai avea 
un drum al lor propriu. Le dispare orice simţ de 
demnitate şi în sufletele conducătorilor lor îşi face lor 
un reptilism urât, care le cuprinde în câţiva ani întreg 
poporul. Faţă de Unguri nu mai au nici un fel de rezervă. 


Nu-i mai interesează decât faptul că Românii se ridică. 
Cu ochi plini de pizmă urmăresc progresele noastre şi 
se zbat pe toate cărările să ne stăvilească. Se aliază cu 
Ungurii, fiindcă îi văd tari şi văd că şi scopul politicei 
ungureşti e nimicirea noastră. Nu vor să priceapă că 
înfrângerea noastră, care suntem cel mai puternic 
element nemaghiar, însemnează înfrângerea 
principiului naționalităților şi biruinţa supremaţiei 
volnice a rasei ungureşti, care ne sapă mormântul nu 
numai nouă, ci şi mult ocrotitului popor săsesc. 


Astfel se întâmplă că, în vreme ce neamurile nemaghiare 
de sub stăpânirea ungurească se apropie între olaltă, se 
intovărăşesc şi alcătuiesc în parlamentul din Budapesta, 
un partid „al naționalităților”, Saşii nu numai că nu vor 
să facă parte din această alianţă, ci intră de-a dreptul în 
partidele guvernelor ungurești, susţinându-le toate 
faptele şi toate planurile de ungurizare. Şi consecvenţi 
întregului lor trecut, nu intră decât în partidul celor de la 
putere. Dacă acesta a căzut, Saşii îl părăsesc şi trec la cel 
care-i urmează. Până ce vechiul partid liberal al 
„zdrobitorului de naţionalităţi” Coloman Tisza era tare şi 
conducea ţara, Saşii erau membrii lui. Când partidul căzu 
şi la cârmă ajunse „coaliţia” partidelor 
„kossuthisto-independente”, Saşii se alăturară acestei 
coaliţii. Căci apoi în 1910 vechiul partid liberal învie sub 
numele de „partid al muncii naţionale” şi sub 
conducerea contelui Ştefan Tisza, fiul lui Coloman, 
zdrobi pe kossuthişti şi luă frânele conducerii, jupanii 


noştri îşi părăsiră iarăşi ortacii şi trecură iarăşi sub aripile 
calde ale ocârmuitorilor „liberali” de odinioară. 


Că toate guvernele căutau să zdrobească pe nemaghiari, 
asta avea puţină importanţă pentru Saşi. Ei se 
mulţumeau cu făgăduinţa ce li se făcea: că legile de 
maghiarizare nu vor fi aplicate față de ei. Nu voiau să 
vază că în realitate această făgăduinţă nu-i altceva decât 
mărinimia lui Polifem, care-i promite lui Odiseu că nu-l 
va mânca decât după ce-i va fi mâncat tovarăşii. 


În 1890-1894 Saşii ca membri ai partidului liberal aprobă 
politica de colonizare a Ungurilor în ţinuturile ardelene, 
precum şi înfiinţarea de câtre stat a unui fond pentru 
colonizări de 6 milioane coroane. În 1906-1907 
ca membri ai coaliţiei kossuthiste, primesc fără murmur 
legea de maghiarizare a contelui Albert Apponyi, deşi 
aceasta ameninţa şcolile lor ca şi pe ale noastre. 
Pretutindeni unde au crezut că ne pot face rău, au adus 
servicii guvernelor ungureşti. Nu s-au sfiit nici chiar de 
denunţări josnice. 


În schimbul acestei atitudini de temeneli şi reptilism, 
guvernele ungureşti le dau apoi, drept bacșiș, diferite 
ajutoare pe seama şcolilor şi instituţiilor lor de cultură. 
Astfel în 1912 pentru a-şi ridica o zidire nouă pe seama 
liceului lor din Braşov, care în clasele V-VIII are abia câte 
4-6 elevi, li s-a dat de câtre stat 400.000 coroane fără a 
le pune vreo condiţie în vreme ce noi de 10 ani încoace 


cerem zadarnic un ajutor de 100.000 coroane ca să 
putem ridica în Braşov o clădire mai încăpătoare şcoalei 
noastre comerciale de acolo, care are în fiecare clasă 
peste 50 de elevi şi e silită să se adăpostească într-o casă 
particulară transformată: cererea nu ne poate fi 
ascultată decât dacă ne învoim ca jumătate din studii să 
fie învăţate ungureşte. 


Spinarea de gumilastic a Saşilor a fost răsplătită de 
către Unguri şi cu alte bunătăţi. Astfel guvernele 
ungureşti le-au dat mână liberă faţă de Românii din 
ținuturile săsești. lar ei, unde conducerea e în mâna lor 
s-au purtat faţă de noi cu un şovinism mai brutal chiar 
şi decât şovinismul Ungurilor. Aceasta mai ales în 
oraşele Sibiu, Braşov, Sighişoara, Mediaş, Bistriţa, 
Sebeşul Săsesc şi Orăştie, şi în comitatele Sibiu şi 
Braşov. Nu este ram de activitate, în care să nu fi 
căutat ei înăbuşirea sau cel puţin opăcirea propăşirii 
noastre. 


Au făcut înainte de toate tot posibilul ca în ţinuturile 
unde  trăiam împreună cu  dânşii,să împiedice 
dezvoltarea unei clase intelectuale româneşti. Cum 
comunele, oraşele şi comitatele din Ungaria şi Ardeal îşi 
au toate organizaţia lor autonomă, cu conducere 
independentă de guverne, Saşii pretutindeni unde au 
putere în autonomii au înlăturat fără cruţare elementul 
românesc. Toate slujbele le-au umplut cu Saşi, toate 
furniturile, toate întreprinderile li le-au dat lor, fără a 


ţinea seamă de ofertele adeseori mai avantajoase ale 
unor întreprinzători români. În Braşov, în Sibiu şi în 
celelalte oraşe, de la primar până la sergentul din 
stradă toți sunt  Saşi, presăraţi cu câte un 
Ungur. Românii nu-s decât măturătorii şi slugile. 


În vreme ce Saşilor şi societăţilor săseşti culturale şi 
sportive li se dau din diferite fonduri ajutoare peste 
ajutoare, celor româneşti li se refuză orice sprijin. 
„Universitatea săsească” fiind transformată cu toate 
averile ei, păduri şi munţi, într-o fundaţiune pentru 
ajutorarea culturii, şcolilor şi bisericilor din „pământul 
crăiesc”, ar trebui să împartă în mod echitabil ajutoarele, 
ţinând seamă de număr. Noi Românii alcătuind două 
treimi din populaţia acestui teritoriu, ar trebui să primim 
de la „Universitate” şi ajutoare în această proporţie sau 
cel puţin într-o măsură egală cu Saşii. Când colo ce se 
întâmplă? Saşii fac împărţeala cum le vine lor la 
socoteală; iar drept mulţumire că guvernele ungurești îi 
lasă în bună voie, dau celor câteva mii de Unguri venetici 
de curând în vechiul „pământ crâiesc” o sumă egală cu a 
Românilor. Astfel din venitele „Universităţii” se dau 
Saşilor 60%, Românilor care formează 2/3 din populaţie, 
20%, iar Ungurilor care sunt abia vreo câţiva funcţionari 
și colonişti, alte 20%. În 1908 au primit pentru şcoli şi 
biserici Sașii 431.320 coroane, Românii 92.400 coroane, 
iar Ungurii 92.600 coroane. 


Au văzut apoi conducătorii saşi că viaţa noastră 
economică începe să se ridice, la oraşe începe a se ivi o 
clasă de mici meseriaşi şi negustori români, iar la sate 
țărănimea românească  deprinsă cu nevoile, 
muncitoare, nepretenţioasă şi cu casa plină de copii, 
agoniseşte, cruţă şi cumpără pământ de la Saşii mai 
domnoşi şi aproape sterpi. Şi-au dat deci toată silinţa 
să ne stăvilească.În societatea lor au trezit 
pretutindeni ură împotriva noastră. Au făcut o 
adevărată organizaţie, al cărei scop e să ne pună piedici. 
Negustorii şi meseriaşii lor nu primesc ucenici români; şi 
dacă ici colo câte unul totuşi primeşte, o face fiindcă are 
neapărată nevoie şi nu găseşte de alt neam. E înţelegere 
între ei şi în ce priveşte cumpărăturile. Un Sas nu are 
voie să cumpere de la Român. În comuna Avrig de lângă 
Sibiu este un mic sanatoriu instalat de biserica săsească 
din Sibiu în vechiul parc al baronului Bruckenthal. Ei bine, 
deşi Avrigul are aproape 5.000 de locuitori, care ar 
putea furniza toate cele necesare acestui sanatoriu, 
totuşi de la dânşii nu se cumpără absolut nimic, pentru 
că sunt Români; carne, ouă, untură, zarzavat toate sunt 
aduse pe preţuri mai mari din cel mai apropiat sat săsesc, 
Bradu... 


Mai înverşunată e lupta pentru pământ. Conducătorii 
vieţii săseşti vor să împiedice cu orice preţ pe Români 
de a-şi agonisi pământuri de la Saşi, care au mai mult 
decât le trebuie. Sub ocrotirea administraţiei, preoţii şi 
învățătorii lor au înfiinţat pretutindeni mici bănci, 


sucursale ale băncilor mari din oraşe, care dând 
ţărănimii împrumuturi ieftine o feresc de a fi nevoită 
să-şi vândă Românilor ţarinile. Preoţii umblă chiar din 
casă în casă sfătuind şi făcând pe fiecare gospodar să 
jure că niciodată nu-şi va vinde vreunui Român 
moşioara. Îndată ce un Sas e silit să-şi vândă vreo 
livejoară cât de mică, banca sau biserica lor i-o 
cumpără şi i-o lasă şi pe mai departe spre folosinţă, în 
schimbul unei arende neînsemnate. 


Băncile lor susţin lupta din toate puterile. Mijloace 
băneşti au din belşug probabil şi din Germania — încât 
biruinţa în anii din urmă le era asigurată. 
Capitalul băncilor săseşti în Ardeal e doar peste 400 
milioane coroane, al băncilor româneşti abia 200 
milioane. Deci în vreme ce ei au de fiecare Sas un capital 
de 2000 coroane, noi avemde fiecare Român 
decât 50 coroane. Evident în lupta aceasta economică 
forţele sunt într-o îngrozitoare disproporţie. 


Pentru a ajunge şi mai sigur la izbândă băncile şi 
societăţile săseşti au întemeiat acum vreo 5-6 ani o 
instituţie financiară 
centrală „Vorschussverein”, îndreptată direct împotriva 
noastră. Aceasta cumpără orice pământ săsesc ce este 
de vânzare, dând preţuri mai mari decât cele mai 
avantajoase oferte venite din partea vreunui Român. De 
unde are atâţia bani la dispoziţie, e o taină. 


În urma acestei purtări duşmănoase a Saşilor din multe 
sate bieţii Români ca să poată asigura traiul familiei lor, 
plecau în America, nenorocindu-se prin fabrici, deoarece 
acasă nu puteau pune mâna pe o bucată de țarină ca 
să-şi câştige cu plugăritul cele de lipsă. După ce deci în 
decursul vremurilor pământurile ne-au fost răpite prin 
tot felul de volnicii, acum nu mai avem putinţa de a ni le 
redobândi nici prin cea mai încordată muncă cinstită! 


Ceea ce-i doare încă pe Saşi şi ceea ce pizmuiesc ei la 
noi, e spornicia. În vreme ce casele româneşti sunt 
pline de copii, de la 5-6 în sus, ale Saşilor sunt goale în 
urma sistemului înrădăcinat la dânşii, de a avea un 
singur copil ca să nu se împrăştie averea. Viitorul e a 
celor spornici. De aceea la Saşi e la ordinea zilei discuţia 
asupra sporirii neamului. A fost o adevărată halima în 
1911-1912 când societăţile femeilor săseşti au dezbătut 
această chestie şi în congresele lor generale. 


Numărul mic al naşterilor şi teama de copii la femei 
însă nu pot fi înlăturate prin discuţii şi sfaturi. Numai o 
reformă completă a concepţiei morale despre viaţă şi 
despre rostul ei poate înlătura întrucâtva această 
pacoste. 


Conducătorii Saşilor s-au gândit şi ei la colonizări. Un 
plan al lor era să aducă pe Şvabii din Banat, expuşi 
ungurizării şi să-i aşeze în satele româno-săseşti din 
Ardeal, întărindu-şi țărănimea. Astăzi acest plan a suferit 


o schimbare. Colonizările se vor facenu aducând pe 
Șvabii din Banat, care trebuiesc păstraţi şi întăriți acolo 
unde sunt, ci aducând Nemţi din Germania, unde e un 
mare prisos de populaţie. Băncile săseşti din Ardeal au şi 
pus la îndemâna acestui proiect o sumă de 5 milioane 
coroane. 


În mintea lor războiul de azi a trezit un gând măreț: de 
a face din Ardeal un fort al germanismului. Şi desigur 
înfăptuirea acestei idei va fi susţinută cu toată puterea 
de instituţiile fincanciare şi naţionale ale Germaniei. lar 
rasa germană nu e dintre cele care se apucă anevoie şi 
se lasă uşor... 


Astfel planurile Saşilor au acelaşi scop ca şi ale 
Ungurilor: înfrângerea noastră. Alianţa lor ne-a făcut 
şi — cine ştie? — ne va face încă multe zile amare. Şi 
oricât s-ar părea că Saşii sunt mai de omenie, în 
realitate în sufletul lor e aceeaşi duşmănie faţă de noi 
ca şi în sufletul Ungurilor. E furia nebună a stăpânului 
care vede că fostul său rob a ajuns la o stăricică mai 
bună şi nu se mai lasă exploatat. De aceea au 
întrebuințat şi armele cele mai urâte împotriva 
noastră. 


În 1910 autorităţile lor din Sibiu au făcut ministerului de 
culte denunţul că în şcolile româneşti din comitatul 
Sibiului limba maghiară nu se învaţă în măsura cerută de 
legea Apponyi. Ministerul trimise îndată pe cunoscutul 


nostru duşman, profesorul Benedek Jancso, să facă 
cercetare. Acesta, întovărăşit cu multă atenţie de un 
profesor sas din Sibiu, care-i dădea informaţii, cercetă 
şcolile cu pricina, se abătu apoi şi pe la cele săseşti şi — 
precum mi-a mărturisit-o el însuşi rămase adânc scârbit 
de această mârşăvie săsească: şcolile noastre nu numai 
că erau pe nedrept  învinovâţite, dar mersul 
învăţământului, isteţimea învăţătorilor, sporul 
elevilor erau cu mult superioare celor constatate în 
şcolile săseşti. Profesorul Jancso — spre marea indignare 
a profesorilor saşi — şi-a spus verde părerea aceasta, şi 
în raportul său câtre minister ne-a luat apărarea până şi 
el, care a scris volume întregi împotriva noastră. 


Saşii ne dispreţuiesc şi ne urăsc. Ne-au exploatat 
veacuri de-a rândul; acum nu le-a mai rămas decât ura. 
Însă nu ura bărbatului care te priveşte în ochii şi te 
înfruntă cu hotărâre, ci a reptilei care se târăşte, se 
mlădie, loveşte pe neaşteptate şi se luptă pe faţă 
numai când are adânca siguranţă că potrivnicul său e 
stors de vlagă. 


S-au aliat întotdeauna cu duşmanii noştri şi nu ne-au 
cruțat niciodată, când au avut prilejul să ne lovească. 


E bine să se ştie aceste lucruri ca în ceasul socotelilor să 
poată fi răsplătite! 


Vasile Stoica 


Capitol din cartea „Suferințele din Ardeal!” 


Prefaţa autorului 


Întâia ediţie a acestei cărţi apăruse în Bucureşti cu 
puțină vreme înainte de intrarea României în război. în 
câteva săptămâni fu aproape complet epuizată, în 
Septembrie 1916 mi se cerea să scot o a doua ediţie. Pe 
atunci însă eram cu puşca în mână în jurul Sibiului, apoi 
în munţi, pe Surul, pe Gorganul, la curmătura Coţilor şi la 
Măgura Racoviţii de Argeş alături de eroii Regimentului 
1 Grăniceri. Ceva mai târziu zăceam în spital cu trupul 
sfâşiat, slăbit de multa pierdere de sânge, şi cu schijă de 
oțel în plămânul stâng, lângă inimă. Cum să mă fi gândit 
în acele zile la publicare de cărţi» 


Tămăduindu-mă la inceputul verii trecute, fui trimis de 
Guvernul şi Marele Cartier General Român aici în 
America, unde mă străduiesc să-mi fac datoria conform 
indrumărilor ce mi s-au dat. Si am nădejdea că, nu peste 
multă vreme voi continua îndeplinirea acestei datorii 
iarăşi cu puşca în mână, de data asta pe frontul Franţei, 
alături de o ceată de voinici de ai noştri, dovedind în faţa 
lumii cu fapte şi cu jertfa propriului nostru sânge adâncul 


dor de libertate şi dezrobire al Românilor de sub 
ocârmuirea austriacă şi ungurească. 


Pun acum această carte la îndemâna Românilor 
americani, la îndemâna ostaşilor sau viitorilor ostaşi, 
actualilor sau viitorilor mei camarazi, şi la îndemâna 
celor care rămân dorind biruinţă şi sănătate celor ce 
pleacă. Vor vedea dintr-insa că atât casa domnitoare din 
Viena, cât şi neamul unguresc, ne-au prigonit 
intotdeauna cu înverșunare că veacuri de-a rândul 
suprema lor ţintă a fost, cum este şi astăzi, desființarea 
noastră şi că o impăcare între Români şi Unguri e cu 
neputinţă, câtă vreme dăinuiesc actualele graniţe ale 
Ungariei... 


În aranjarea materialului istoric şi social am căutat o 
astfel de grupare, care să uşureze cât se poate de mult 
priceperea frământărilor din diferitele veacuri. Conform 
dezvoltării noastre politice am deosebit 7 epoci în luptele 
noastre cu ungurismul: 


|. De la venirea Ungurilor până la 1526, când în urma 
înfrângerii de la Mohaci, Ardealul şi părţile lui ungurene 
se despart de restul Ungariei, transformându-se în 
principat; 


II. 1526-1599, de la întemeierea principatului până la 
cucerirea lui de către Mihai Vodă Viteazul; 


III. 1599-1691, de la uciderea lui Mihai Viteazul până la 
înlăturarea principilor şi sosirea stăpânirii Habsburgilor 
în Ardeal; 


IV. 1691-1784, de la sosirea Habsburgilor până la 
revoluţia lui Horia; 


V. 1784-1848, de la revoluţia lui Horia până la revoluţia 
din 1848; 


VI. 1848-1867, de la înfrângerea Ungurilor revoluționari 
până la împăcarea lor cu împăratul; 


VII. 1867-1914, de la ajungerea noastră iarăşi sub biciul 
şovinismului unguresc până la izbucnirea uriaşului război 
de astăzi. 


Am consultat aproape tot ce s-a scris la noi şi la vecinii 
noştri asupra chestiunii române din monarhia 
habsburgică, în deosebi scrierile lui A. Bunea, Eudoxiu 
Hurmuzachi, E. Brote, Aurel Popovici, ale d-lor R. W. 
Seton Watson (,Racial problems în Hungary”, 
„Corruption and Refonn în Hungar”), N. lorga (mai ales 
admirabila „Histoire des Roumains de Transylvanie et de 
Hongrie”), T. Păcătțeanu („Cartea de Aur”), Dr. Onisifor 
Ghibu („Şcoala românească din Transilvania şi Ungaria”), 
l. Slavici („Die Rumaenen în Ungarn”, „Ardealul”) etc, ale 
istoricilor saşi Fr. Teusch, A. Schuller şi O. Wittslock 


(„Geschcichte der Siebenbuerger Sachsen”, „Hundert 
Jahre saechsischer Kaempfe „), „Memoriile“ lui Iosif 
Șterca $Șuluţiu, ale lui I. Puşcariu şi studiile distinşilor 
istorici ardeleni Dr. lon Lupaş şi Dr. Silviu Dragomir. Am 
adăugat la sfârşit o listă a unor isprăvuri de ale justiţiei 
şi administraţiei ungureşti. Nu fac nici un comentariu: 
faptele grăiesc ele destul de lămurit. 


Stăpânirea ungurească şi nemţească pentru noi e 
moarte sigură. Datoria noastră a tuturora în aceste zile 
fără seamăn în istoria omenirii este, să punem la 
îndemâna celor ce se luptă pentru dezrobirea noastră, 
toate puterile de care dispunem. Din jertfele avutului şi 
sângelui nostru va răsări un neam românesc liber, o 
Românie puternică, ale cărei hotare, de la apele 
Nistrului până la pustele Tisei, vor cuprinde pe toţi cei 
ce vorbesc dulcea noastră limbă românească. 


Vasile Stoica 


Washington D. C., 1 Noiembrie 1917 


Despre un mare patriot român, avrigeanul Vasile Stoica 


Vasile Stoica, îndeobşte neglijat ori uitat, victimă a 
holocaustului roşu, aparţine generaţiei de aur a 


diplomaţiei române din perioada delimitată de cele 
două Congrese Mondiale ale Păcii din 1919-1920 şi 1946 
şi de Tratatele de Pace aferente din 1919-1923 şi 1947. 
A fost, şi mai mult decât atât, unul dintre reprezentanţii 
ei străluciți, un model. Cunoscutul Anuar diplomatic şi 
consular din 1942 l-a inclus, la rangul miniştrilor 
plenipotenţiari clasa | în funcţie, în tabloul corpului 
diplomatic al Ministerului Regal al Afacerilor Străine din 
Bucureşti alături de Victor Cădere, Vasile Grigorcea, 
Raoul Bossy, lon Christu, Gh. Davidescu sau Frederic C. 
Nanu, cu toţii lansați sau activând sub ministeriatele 
străluciţilor Take lonescu, |. G. Duca, N. Titulescu, 
Grigore Gafencu sau Mihai Antonescu, dintre care, 
desigur, nici unul nu are nevoie de vreo recomandare. în 
acelaşi breviar, aflăm şi o notiţă biografică privind 
activitatea diplomatului Vasile Stoica în care se marcau, 
cu exactitate, etapele carierei sale printre primii 20 în 
cadrele Ministerului Regal al Afacerilor Străine al 
României.. 


Vasile Stoica s-a născut la Avrig (Sibiu), la 1 ianuarie 
1889. A făcut temeinice studii liceale la Sibiu şi Braşov, 
iar cele superioare la Budapesta, Paris şi Bucureşti, 
devenind licenţiat în Litere. A funcţionat iniţial ca 
profesor la Sibiu, în 1913-1914, apoi ca redactor la 
cotidianul „Românul” din Arad. Când a izbucnit Primul 
Război Mondial, tânărul sublocotenent a fost mobilizat 
în armata austro-ungară, dar, foarte curând după aceea, 
el a trecut în România, militând, alături de Take lonescu 


şi N. Filipescu, în campania filo-antantistă. Om de vastă 
cultură, poliglot desăvârşit, cunoscând fluent nu mai 
puţin de 14 limbi străine, Vasile Stoica s-a impus şi ca 
luptător prin faptă şi scris în acţiunea pentru fondarea şi, 
după aceea, pentru recunoaşterea internaţională şi 
consacrarea României Mari.. Aşa după cum ulterior avea 
să menţioneze, într-o declaraţie păstrată la dosarul său 
din 1947, el a fost acela care a redactat proclamaţiile 
câtre Ţară şi Armată lansate de regele Ferdinand | cu 
prilejul intrării României, în august 1916, în 
gloriosul Război al Unităţii Naţionale din 1916-1919.. S-a 
înrolat voluntar în armată, distingându-se în lupte, fapt 
pentru care a fost decorat cu „Virtutea Militară”. A fost 
rănit şi operat în mai multe rânduri, la laşi, capitala 
vremelnică a României în 1916-1918. Dar, deja la 5/18 
aprilie 1917, potrivit deciziei Guvernului lonel |. C. 
Brătianu şi a Marelui Cartier General Român, Vasile 
Stoicaa fost trimis, împreună cu Vasile Lucaciu, 
preşedintele Ligii Culturale, şi preotul lon Moţa, în SUA, 
pentru a prezenta opiniei publice nord-americane 
adevărul despre acţiunea României în Războiul Mondial;, 
iar în continuare pentru propagandă în folosul cauzei 
naţionale şi acţiune pentru reunirea voluntarilor 
transilvăneni din Lumea Nouă dispuşi să lupte, în cadrul 
unei legiuni aflate sub drapel american (peste 15.000 de 
oameni), pe frontul din Franţa. în 1917 şi mai 
târziu, Vasile Stoica avea să coopereze strâns cu toţi 
ceilalţi membri ai emigrației române, în primul rând 
Epaminonda Lucaciu, dr. Nicolae Lupu şi Ludovic Mrazec, 


iar, asupra faptelor petrecute, el avea să stăruie în 
volumele sale de conferinţe ori de amintiri ca să nu mai 
vorbim de intensa activitate desfăşurată în calitate de 
colaborator al unor celebre cotidiane nord-americane 
(„The New York Times”, „The Washington Post”, „The 
New York Herald Tribune”, „The New Republic”, „The 
Litteratury Digest”  ş.a.). La începutul lunii iulie 
1917, Vasile Stoicaa fost primit de Robert Lansing, 
liderul Departamentului de Stat al SUA, şi de N. Baker, 
titularul Apărării, pentru ca la confluenţa anilor 
1917-1918 să efectueze un amplu turneu de conferinţe, 
un prilej fericit de a angaja discuţii cu fostul preşedinte 
Theodore Roosevelt. ori cu unii dintre „monștrii sacri” ai 
presei nord-americane de la „The Washington Post” şi 
„The New York Times”. În context, activitatea lui Vasile 
Stoica a câştigat impuls la începutul anului 1918, atât 
pentru timpul scurt cât a beneficiat şi de susţinerea 
Legaţiei României înființate la Washington, sub 
conducerea dr. Constantin Angelescu., dar şi după aceea, 
stabilind strânse raporturi cu viitori lideri 
ai Cehoslovaciei, Poloniei sau Serbiei (Thomas G. 
Masaryk,  lgnacyjan Paderewski, H.  Hinkovici). 
Finalmente, contactele au ajuns să fie extinse până la cel 
mai înalt nivel, inclusiv la Casa Albă, la 20 septembrie 
1918, Vasile Stoica fiind primit, o dată cu Masaryk, 
Paderewski şi Hinkovici, de către şeful executivului de la 
Washington, nimeni altul decât preşedintele Woodrow 
Wilson. , celebrul autor al „Celor 14 puncte” prezentate 
Congresului la 26 decembrie 1917/8 ianuarie 1918. De 


altfel, 1918 avea să fie anul marilor împliniri peste 
Ocean, mai ales în momentul când, în urma 
străduinţelor sale sistematice şi necontenite, la 22 
iunie/5 iulie, s-a fondat Liga Naţională a Românilor din 
America, al cărei preşedinte a fost ales. Peste puţin timp, 
la 13 septembrie 1918, Liga avea să fuzioneze 
cu Comitetul Naţional Român din Transilvania şi 
Bucovina, fondat deja la Paris, în 17/30 aprilie 1918, sub 
preşedinţia lui Traian Vuia, transferată apoi dr. lon 
Cantacuzino... După 20 septembrie/3 octombrie 1918, o 
dată cu formarea la Paris a Consiliului Naţional al 
Unităţii Române., diriguit de Take lonescu şi numeroşi 
ardeleni (Vasile Lucaciu, Octavian Goga, Traian Vuia ş.a.), 
liderii emigrației române din America s-au integrat 
armonios bătăliei generale declanşate pentru triumful 
României Mari... De asemenea, alături de dr. N. 
Lupu, Vasile Stoica n-a încetat demersurile la Casa Albă, 
pentru a obţine — vizavi de o proiectată Legiune slavă — 
constituirea unei Legiuni distincte a voluntarilor români 
din SUA. şi care, dat fiind finalul ostilităţilor generale 
dintre 1914 şi 1918, n-a mai ajuns pe frontul din 
Europa... 


Având în seamă bogata sa experienţă şi rezultatele 
deosebite obținute, din momentul în care 
la 18 ianuarie 1919 s-a deschis Areopagul Păcii, Vasile 
Stoica a fost convocat, în februarie 1919, la Paris ca 
membru al Delegației României la Versailles. Invitația 
venea din partea premierului lonel I. C. Brătianu în 


persoană, iar acesta l-a numit ofiţerul său de legătură cu 
delegaţiile britanică şi americană din capitala Franţei. în 
acest fel, Vasile  Stoicaa debutat propriu-zis în 
activitatea diplomatică, care, cu scurte dar motivate 
întreruperi, avea a se prelungi până în noiembrie 1947, 
când la Bucureşti, prin impunerea de câtre comunişti a 
Anei Pauker la conducerea Ministerului Afacerilor 
Străine, Centrala a fost dezafectată de... „elementele 
burghezo-mogşiereşti” şi copleşită peste noapte de 
infuzia de „noi cadre diplomatice”- comunişti români şi 
minoritari, cu toţii agenţi şi unelte la dispoziţia URSS, 
puterea ocupantă a momentului în România ca şi în 
restul Europei Est-Centrale. 


O schiţă biografică nepretenţioasă îl reţine pe Vasile 
Stoica ca fondator al Agenţiei „Rador”, apoi ca director 
al secţiei din Paris a instituţiei, dar îndeosebi ca secretar 
de legaţie, cu începere de la 16 iulie 1921, când a 
patruns în Ministerul Afacerilor Străine din Bucureşti, iar, 
în continuare ca ministru al României, succesiv în 
Albania (1930-1932), în Bulgaria (1932-1936) şi în Ţările 
Baltice (1937-1939), cel dintâi ambasador român în 
Turcia (1939-1940), subsecretar de stat la Ministerul 
Propagandei Naționale (4  martie-l14 septembrie 
1940)., trecut în administraţia Ministerului Afacerilor 
Străine (după 15 septembrie 1940)., pentru ca în 
perioada martie 1945 — iulie 1946 să fie desemnat 
Secretar General al Centralei, apoi ambasador la Haga 
(1946-1947) şi, concomitent, delegat la Conferinţa Păcii 


de la Paris (iulie-octombrie 1946). Rechemat în ţară la 1 
mai 1947, Vasile Stoica nu avea să mai fie trimis în vreo 
misiune, iar din Centrală, aşa cum am menţionat deja, 
avea să fie eliminat, o dată cu comunizarea forţată a 
instituţiei... 


Şi, toate acesta, în ciuda experienţei sale diplomatice 
enorme, a meritelor sale netăgăduite şi a calităţilor de 
excepţie probate pe parcursul deceniilor în serviciul ţării. 
în declaraţia sa la dosar, la care ne-am referit, Vasile 
Stoica scria astfel despre idealurile fundamentale ale 
sale şi ale generaţiei sale strălucite: 


„Am trăit modest, dar demn, sunt om de caracter și de 
linie dreaptă. Mi-am făcut cariera de la coarnele 
plugului țărănescpână la celmai înalt grad diplomatic 
prin muncă, talent și hărnicie; îmi ador ţara și poporul 
meu românesc căruia i-am servit cu devotament 
neclintit toată viaţa mea. Am fost un pasionat al carierei 
mele convins că numai Cu pasiune poţi realiza o operă 


atât de importantă 


În fapt, alungarea diplomatului din Ministerul Afacerilor 
Străine, căruia îi dăduse peste un sfert de veac strălucire 
nu reprezenta altceva decât începutul infernului, pentru 
el şi pentru atâţia dintre iluştrii săi contemporani, iar în 
mod concret pentru întreg poporul său. întrucât 
pentru Vasile Stoica au urmat şase ani de închisoare 


(1948-1954), trei ani de vremelnică „libertate“, 
succedată de o nouă condamnare la zece ani temniţă 
grea (1957). A murit la Jilava, la 27 iulie 1959... 


În afară de rezultatele sale remarcabile pe tărâmul 
activităţii diplomatice, în afară de contribuţiile sale în 
presă ori de paginile memorialistice tratând epoca 
primului război mondial, Vasile Stoica a lăsat în urmă-i 
un bogat şi apreciat fond documentara, adăpostit în 
Arhivele Naţionale ale României, Arhiva Istorică Centrală 
din Bucureşti, unde poate fi investigat cu maximum de 
folos ştiinţific şi practica. 


Activitatea publicistică a lui Vasile Stoica a fost, fără 
inutile exagerări, extrem de bogată şi variată. Nefiind 
posibil, în acest cadru, să detaliem, ne mulţumim a 
reţine în principal: lucrările consacrate de Vasile 
Stoica problemei naţionale esenţiale pentru românii de 
pretutindeni în epoca Primului Război Mondial (vezi, 
îndeosebi, Habsburgii şi România, Bucureşti, 1915, în 
colaborare; Suferințele din Ardeal, Bucureşti, 1916 şi 
1917; Bessarabia,  Dobrodija, New York, 1919; The 
Roumanian Question, Pittsburgh, 1919; The Roumanian 
Nation a Sentry of Western Latin Civilization in Eastern 
Europe, Pittsburgh, 1919); paginile memorialistice (în 
America pentru cauza Românilor, Bucureşti, Editura 
Universul, 1926; O lămurire în legătură cu propaganda 
noastră în America. Scrisoare scrisă câtre D-l Anton 
Bibescu, Ministrul României la Washington, Bucureşti, 


1924; Un episod de acum 25 de ani, în „Magazin Istoric”, 
nr. 12/1992, p. 5-8) şi amplele rapoarte diplomatice (în 
cea mai mare parte nepublicate)_; sinteza menţionată 
din 1937 privind Problema propagandei. şi materialele 
pregătite la nivelul Ministerului Afacerilor Străine din 
Bucureşti pentru participarea României la Conferinţa 
Păcii de la Paris (1946) şi, în sfârşit, dar nu în cele din 
urmă, articolele diseminate cu maximă dărnicie în 
paginile presei nord-americane în cursul misiunii din 
1917-1918 (Roumanian Question; The  Roumanian 
Nation and the Roumanian Kingdom etc.). Dintre toate 
acestea, netăgăduit, cea mai distinctă carieră a fost 
rezervată Suferinţelor din Ardeal, care a înregistrat deja 
trei ediţii (Bucureşti, 1916-1917 şi Cluj-Napoca, 1994), 
iar, de data aceasta, graţie iniţiativei mai presus de orice 
laudă, a Editurii Vicovia din Bacău, sporeşte la cea de a 
patra. Specificăm că, deja în Prefaţa ediţiei secunde 
(scrisă pe când autorul se afla în America şi, deci, 
localizată şi datată precis — Washington, DC, 1 noiembrie 
1917), Vasile Stoica a motivat necesitatea cărţii şi i-a 
explicitat structura, după cum i-a delimitat bibliografia, 
iar finalmente — descoperind că „faptele grâiesc ele 
destul de lămurit” —a anexat o amplă cronologie, 
sub titlul Un mănunchi de isprăvi ale autorităţilor 
ungureşti. lunie 1897 — aprilie 1913. în rest, drept 
concluzie generală, Vasile Stoica observa, cu deplină 
îndreptăţire pentru acel moment că: „Stăpânirea 
ungurească şi nemţească pentru noi e moarte sigură. 
Datoria noastră a tuturora în aceste zile fără seamăn în 


istoria omenirii este să punem la îndemâna celor ce se 
luptă pentru dezrobirea noastră toate puterile de care 
dispunem. Din jertfele avutului şi sângelui nostru va 
răsări un neam românesc liber, o România puternică, ale 
cărei hotare, de la apele Nistrului până în pustele Tisei, 
vor cuprinde pe toţi cei ce vorbesc dulcea noastră limbă 
românească”. 


Erau consideraţii care, în baza unei expuneri sintetice şi 
atrăgătoare a Suferinţelor din Ardealale românilor, 
sistematizate pe parcursul celor şapte capitole, aveau să 
se întregească magistral cu aceste premoniţii adeverite 
integral chiar în cursul anului 1918, marcat de întreitele 
clipe astrale de la Chişinău, Cernăuţi şi Alba lulia: 


„Un lucru de acum încolo e sigur: Ardealul cu toate 
pământurile românești de sub stăpânirea ungurească și 
austriacă, cu Banatul, cu Biharia, cu Sălagiul, Sătmarul, 
Maramureșul și Bucovina vor fi eliberate și împreunate 
cu România de azi, alcătuind astfel laolaltă un mare şi 
puternic Stat Românesc independent și democratic. 
Tratatul, pe care la intrarea sa în război l-a încheiat 
România cu Aliaţii, înainte de toate cu Franța, Anglia, 
Italia și apoi cu Rusia, și pe care l-a aprobat în declaraţia 
sa de război și marea republică a Statelor Unite din 
America, garantează Regatului Român stăpânirea 
tuturor acestor ținuturi românești, iar biruința Aliaților, 
ale căror izvoare de muniții și de arme, de bani şi de 


oameni sunt nesecate, e așa de sigură, precum e sigur Că 
râurile niciodată nu curg în deal spre vârfurile 
munților”! 


În concluzie, prin forţa realităţilor surprinse şi 
semnificaţia mesajului transmis, Suferințele românilor 
din Ardeal s-au dovedit şi au rămaso carte mereu 
actuală, iar, în consecinţă, absolut necesară. 


Prof. univ. dr. Gh. Buzatu 
laşi, 5 ianuarie 2008 

